Licholesjė
Licholesjė (rus. Лихолесье, 'niūramiškis, griaumenys') – neofolkloro bei tamsiosios ambientinės muzikos projektas, sukurtas Rusijoje, Novosibirske. Jo kūrėjas ir vienintelis narys – Sever. Tiksli projekto sukūrimo data nėra žinoma. 2002 m. išleistas pirmasis demonstracinis albumas „The Eternal Call“. Nors buvo leidžiamas mažu tiražu, tačiau spėjo susilaukti teigiamų spaudos įvertinimų. 2004 m. įrašų kompanija „Stygian Crypt“ išleido debiutinį „Licholesjės“ albumą „Izvečnoje Kolovraščenije“. Vėliau išleisti dar 4 albumai. Licholesjės kūrinių tematika – gamta, palikimas, dvasiniai ieškojimai. Naudojami įvairiausi garsiniai efektai – gamtos garsai, elektroninė muzika, liaudies instrumentai.